
ДОКЛАДНА ЗАПИСКА
ОТ ВЕСЕЛИНА ТИХОМИРОВА – ЗАМЕСТНИК-КМЕТ НА ОБЩИНА КЪРДЖАЛИ,

За Кмет на Община Кърджали, съгласно Заповед за заместване № 284/17.03.2026 г. на Кмета на Община Кърджали
ОТНОСНО: Даване на съгласие за безвъзмездно придобиване на движими вещи - държавна собственост (паравани за гласуване), в собственост на Община Кърджали.

УВАЖАЕМИ  ДАМИ И ГОСПОДА ОБЩИНСКИ  СЪВЕТНИЦИ,

В Общинска администрация-Кърджали постъпи писмо с Вх. № 61-00-163/ 30.03.2026 г. от Областния управител на Област Кърджали, относно предоставяне на паравани за гласуване с хартиени бюлетини за предстоящите на 19 април 2026г. избори за народни представители. С цел осигуряване на условия за нормално обезпечаване на дейностите по подготовка и произвеждане на изборите се изготви искане за безвъзмездно прехвърляне на 196 броя паравани за гласуване с хартиени бюлетини, за секционните избирателни комисии на територията на Община Кърджали

Безвъзмездното прехвърляне на параваните на общините, с оглед обезпечаване на дейностите по подготовка и произвеждане на настоящите и следващи избори, се извършва по реда на чл. 63 от Закона за държавната собственост във връзка с чл. 68 от Правилника за прилагане на Закона за държавната собственост. 
Съгласно чл. 68 от Правилника за прилагане на Закона за държавната собственост, безвъзмездно прехвърляне на правото на собственост върху вещи - държавна собственост, на общини се извършва със заповед на областния управител или на ръководителя на ведомството, като за вещи - държавна собственост, с балансова стойност над 5112,92 евро, се извършва след съгласие на министъра на финансите. Искането до министъра на финансите се прави от областния управител или от ръководителя на ведомството, управляващо вещите - държавна собственост. 

Параваните следва да бъдат заведени като дълготрайни материални активи, при съобразяване с възприетия в Счетоводната политика стойностен праг на същественост и съгласно т.16.16 от указание ДДС №20/2024 г. на министъра на финансите.

В изпълнение на дадените указания, е необходимо да бъдат предприети действия за стартиране на процедура по реда на Закона за държавната собственост и Правилника за прилагане на Закона за държавната собственост, като се представи решение на общинския съвет с изразено съгласие за безвъзмездно прехвърляне в собственост на 196 броя паравани и мотивирано искане по реда на чл. 68, ал. 1, респ. ал. 2 от Правилника за прилагане на Закона за държавната собственост, съобразно броя на заявените парвани с единична цена в размер на 29,50 евро без ДДС. 

Въз основа на гореизложеното предлагам Общински съвет – Кърджали да вземе следното

                                                                                                                                ПРОЕКТ!

РЕШЕНИЕ:
На основание чл.21, ал.1, т.8 и ал. 2 от Закона за местното самоуправление и местната администрация и във връзка с чл. 8 от Закона за общинската  собственост Общински съвет-Кърджали  реши:
1. Дава съгласие за безвъзмездно придобиване на 196 броя паравани за гласуване с хартиени бюлетини, движими вещи - държавна собственост в собственост на Община Кърджали.
2. Възлага на Кмета на Община Кърджали да предприеме всички необходими правни и фактически действия за реализиране на процедурата по безвъзмездно придобиване на движимите вещи-държавна собственост.
Приложение: Писмо с Вх. № 61-00-163/ 30.03.2026 г. от Областния управител на Област Кърджали
С уважение,

ВЕСЕЛИНА ТИХОМИРОВА

За Кмет на Община  Кърджали
Съгл. Заповед № 284/17.03.2026г.  
НМ//
Изготвил: Секретар на община Кърджали:…………………. 

  





/Нермин Мехмед/
Старши юрисконсулт:…………..

 /Р. Иванов/  
